Ved opprettelsen omfattet produksjonen blant annet sprengstoff, kunstgjødsel, insekticider, fargestoffer, ikke-jern-metaller og malerfarger. Fra slutten av 1920- til tidlig på 1940-tallet spilte ICI en viktige rolle ved utviklingen av nye kjemiske produkter, ikke minst nye plastmaterialer og andre polymerbaserte produkter. Nevnes kan fargestoffet ftalocyanin (1929), akrylplasten (1932), de alkydbaserte -fargene (1932, samutviklet med DuPont), polyeten (1937) og polyetentereftalatfiberet (1941).